Εθνική Νήσων Φερόε (ποδόσφαιρο ανδρών)

Η εθνική ομάδα ποδοσφαίρου των Νήσων Φερόε αντιπροσωπεύει τις  Νήσους Φερόες στις διεθνείς ποδοσφαιρικές διοργανώσεις, και τελεί υπό τον έλεγχο της Ποδοσφαιρικής Ομοσπονδίας Νήσων Φερόε (FSF), που αποτελεί το ανώτατο όργανο διοίκησης του ποδοσφαίρου στη χώρα, η οποία έγινε μέλος της FIFA το 1988 και της UEFA το 1990 και είναι η τέταρτη μικρότερη χώρα μέλος της ΟΥΕΦΑ από πλευράς πληθυσμού. Οι Νήσοι Φερόες συμμετέχουν ανελλιπώς απο το 1990-92 στα προκριματικά του Παγκοσμίου Κυπέλλου της ΦΙΦΑ και του Ευρωπαϊκού Πρωταθλήματος της ΟΥΕΦΑ,αλλά φυσικά δεν έχουν προκριθεί ποτέ στα τελικά. Η μοναδική τους διάκρισή ήταν όταν πήραν μέρος στα Νησιωτικά Παιχνίδια (island games) το 1989 και το 1991 και κέρδισαν και τα δύο πρωταθλήματα. Πήραν επίσης μέρος στο Σκανδιναβικό Πρωτάθλημα Ποδοσφαίρου για πρώτη και μοναδική φορά την περίοδο 2000-01.

Στις Νήσους Φερόες, η ομάδα είναι γνωστή ως η «landsliðið». Οι εντός έδρας αγώνες διεξάγονται στο Τόρσβολουρ (Tórsvøllur) ή στο Σβάνγκασκαρδ (Svangaskarð).
Η ομάδα των Νήσων Φερόε προκάλεσε πάντως μεγάλη αίσθηση διεθνώς όταν στο πρώτο επίσημο παιχνίδι της ιστορίας στις 12/9/1990 νίκησε 1-0 την εθνική Αυστρίας (σε αγώνα που διεξήχθη στη Σουηδία για τα προκριματικά του Ευρωπαϊκού Πρωταθλήματος 1992), κάτι που θεωρήθηκε τεράστια έκπληξη εκείνη την εποχή. Ανάλογη έκπληξη προκάλεσαν, επίσης, οι νίκες επί της Ελλάδας στα πλαίσια των προκριματικών του Ευρωπαϊκού Πρωταθλήματος 2016, στις 14/11/2014 και 13/6/2015, με 0-1 και 2-1 αντίστοιχα, σε έναν όμιλο που εκτός της Ελλάδας και των Φερόε συμμετείχαν ακόμα η Ουγγαρία, η Ρουμανία, η Βόρεια Ιρλανδία και η Φινλανδία. To ρεκόρ τους στα προκριματικά παγκοσμίου κυπέλλου είναι 5 νίκες, 4 ισοπαλίες και 51 ήττες, ενώ στα προκριματικά Ευρωπαϊκού πρωταθλήματος 6 νίκες, 6 ισοπαλίες και 52 ήττες.

Παραπομπές

Εξωτερικοί σύνδεσμοι 

 Επίσημη ιστοσελίδα